kardosdrur/scandi-wiki huggingface dataset:
Maglekilde Maskinfabrik

Maglekilde Maskinfabrik i Roskilde fik i 1878 patent på en centrifuge, som blev opfundet af værkføreren L. C. Nielsen. Centrifugen kunne effektivt skille mælken i fløde og skummetmælk, hvor man tidligere havde været henvist til at lade mælken stå halvandet døgn, før den kunne skummes. Maglekildecentrifugen kunne fungere kontinuert, ny mælk kunne ledes til fra et rør, mens fløden og skummetmælken løb fra gennem to andre rør.

Vest for den gamle Maglekilde Papirfabrik i Roskilde, over for Kuranstalten og Roskildes mest vandrige kilde Maglekilde, byggede smedemester Ole Petersen i 1846 Maglekilde Maskinfabrik, også kaldet Maglekilde Maskinværksted.

Den "kontinuerlige centrifuge" blev en stor forudsætning for de mange andelsmejerier der kom på det tidspunkt.

Den originale Maglekilde-centrifuge kan ses på Hjedding Mejerimuseum.

Eksterne henvisninger 

 Maglekilde Maskinfabrik ved Kulturministeriet

Virksomhedshistorie
Maskinfabrikker i Danmark
Danske virksomheder etableret i 1846
Virksomheder i Roskilde
Regionshospitalet Herning

Regionshospitalet Herning er en del af Hospitalsenheden Vest. Det er et stort hospital i Midtjylland, der før kommunalreformen (2007) hed Herning Centralsygehus.

Den ældste del af sygehuset åbnede i 1910 og er løbende igennem hvert følgende årti blevet udvidet.

Hospitalet har 279 sengepladser og har årligt ca. 20.000 indlagte patienter. Det varetager sammen med Regionshospitalet Holstebro akutmodtagelsen for ca. 250.000 borgere i den vestlige del af Region Midtjylland geografisk svarende til det tidligere Ringkøbing Amt.

Den 1. september 2009 indviede Dronning Margrethe det nye onkologihus.

I juni 2008 blev der besluttet i regionsrådet for Region Midtjylland at opføre et nyt akutsygehus i Gødstrup ved Herning for at afløse de nuværende sygehuse i både Herning og Holstebro.

Eksterne henvisninger 
 Regionshospitalet Hernings hjemmeside 

Hospitaler i Region Midtjylland
Bygninger, konstruktioner og anlæg i Herning
Ian Hodder

Ian Hodder (født 23. november 1948 i Bristol) er en britisk arkæolog, der har ledet udgravninger ved Çatalhöyük siden 1993.
Han er kendt for "postprocessuel arkæologi".

Eksterne henvisninger 
  Video-interview med Ian Hodder

Litteratur 
 Kerig, Tim. "Ian Hodder und die britische Archäologie." In: M. K. H. Eggert & U. Veit (Eds.): Theorien in der Archäologie: Zur englischsprachigen Diskussion. Tübinger Archaeologische Taschenbucher 1. p. 217-242. Münster: Waxmann 1998 (paperback )

Arkæologer fra Storbritannien
Personer fra Bristol
Briter i 1900-tallet
Briter i 2000-tallet
Essakane

Essakane er en oaseby i den nordlige del af Mali. Byen og oasen ligger i Tombouctou Region, godt 2 timers kørsel (eller omkring 60 km) nord for byen Timbuktu.

Essakane er hjemsted for en årlig musikfestival, der meget rammende kaldes Festival in the Desert (el. Festival au Désert). Festivalen har været afholdt i januar måned hvert år siden 2001. Festivalens hovedformål er at udsprede kendskabet til den lokale Tuareg-befolknings musik kombineret med musik fra de omkringliggende lande, eksempelvis Mauretanien og Niger.

Eksterne links 
 Festival au Désert – officiel website 

Mali
Verdensmusik
Kronisk Obstruktiv Lungesygdom

Kronisk Obstruktiv Lungesygdom (forkortet KOL, tidligere kaldet rygerlunger) er en samlebetegnelse for lungesygdomme med luftvejsblokering, som ikke umiddelbart fuldt ud kan helbredes, der ofte skyldes en kombination af lungeemfysem og kronisk betændelse i bronkierne (kronisk bronkitis). Sygdommen giver typisk åndenød, daglige hosteanfald og øget slimdannelse. KOL kan ikke helbredes, men hvis sygdommen skyldes rygning, kan rygestop bremse udviklingen af KOL. Medicin og rehabilitering kan desuden mindske symptomerne på KOL.

I Danmark dør mere end 3600 mennesker hver år ud af omkring 5.500.000, og ifølge WHO mere end 2,5 millioner ud af cirka 7 milliarder hvert år på verdensplan af KOL.Det anslås, at 320.000 danskere har KOL, hvoraf 160.000 tilfælde er uopdagede.

Der har fra 2005 til 2010 været en stigende omsætning på lægemidler, der fortrinsvis blev brugt til at behandle KOL.

Kliniske kendetegn 

 pH kan være lavere end normalt, da CO2-udskillelsen er nedsat. Dette vil naturligvis også medføre et øget pCO2.
 pO2 kan være nedsat, da mindre ilt bliver optaget af lungerne, delvist fordi diffusionsarealet reduceres grundet emfysem. Dette ville også medføre nedsat iltsaturation.
 Hæmatokrit-værdien kan være øget, da kroppen forsøger at kompensere for det lavere iltniveau, ved at danne flere erytrocytter (røde blodlegemer) i knoglemarven.

Referencer

Eksterne henvisninger 
 Helbredsprofilen: KOL - viden og erfaringer 
 Netdoktor.dk om kronisk obstruktiv lungesygdom

Luftvejssygdomme
Aquileia

Aquileia er en by i regionen Friuli-Venezia Giulia i det nordøstlige Italien. Byen har  indbyggere. Byen var en af Romerrigets betydeligste byer og havde formodentligt op mod 100.000 indbyggere omkring år 300. I 452 blev byen ødelagt af hunnerkongen Attila, men blev genopbygget i middelalderen, hvorefter den langsomt sygnede hen.

Byen blev grundlagt i år 181 f.Kr. som Romerrigets yderste forpost mod nordøst. I de følgende år voksede byen sig stor. I år 10 f.Kr. dannede byen ramme for et møde mellem kejser Augustus og kejser Herodes den Store. På det tidspunkt var byen blevet særdeles betydelig med forum, pragtvillaer, amfiteater m.v.

Efter at kejser Konstantin den Store i 300-tallet var gået over til kristendommen, begyndte byggeriet af den store kirkefaderbasilika. Kirken blev i de følgende århundreder genopbygget og udvidet flere gange, og den kirke, man ser i dag, stammer hovedsageligt fra 1031. I 1909 genopdagede man det originale mosaikgulv fra 300-tallet.

Der er i dag adskillige andre rester fra romertiden, bl.a. det romerske forum og et mausoleum fra kejser Augustus' tid. En stor del af området er endnu ikke udgravet, og der kan derfor forventes vigtige fund i området fra romertiden.

Aquileia blev i 1998 optaget på UNESCO's verdensarvsliste.

Referencer 

Verdensarvsområder i Italien
Byer i Friuli-Venezia Giulia
Friuli
Kirkefaderbasilikaen

Kirkefaderbasilikaen i Aquileia i det nordøstlige Italien er en af Europas ældste kirker. Kirken blev opført i begyndelsen af 300-tallet efter at kejser Konstantin den Store var gået over til kristendommen. Den blev dog ødelagt igen i 452, da hunnerkongen Attila erobrede byen. I de følgende århundreder blev kirken genopbygget og udvidet, så den kirke man ser i dag stammer hovedsageligt fra 1031.

I 1909 opdagede man, at kirkens oprindelige mosaikgulv fra 300-tallet lå velbevaret under gulvet fra 1031. Mosaikkerne viser religiøse symboler, fugle, fisk, portrætter m.v. og er et af de mest betydelige fund fra den tidligste kristendom. Bl.a. ses 12 fiskere, der haler fisk op i båden som symbol på de 12 disciple, der redder sjæle. Under kirken findes endvidere en krypt med romanske fresker fra 1200-tallet.

Kirkefaderbasilikaen blev sammen med det arkæologiske udgravningsområde i Aquileia optaget på UNESCO's verdensarvsliste i 1998.

Verdensarvsområder i Italien
Torre Annunziata

Torre Annunziata er en italiensk by ved foden af Vesuv i regionen Campania sydøst for Napoli. Byen har ca. 48.000 indbyggere.

Det, der har gjort byen kendt, er fundet af den romerske villa, Oplontis, i 1964. Villaen blev i lighed med Pompeii og Herculaneum ødelagt ved Vesuvs udbrud i 79 f.Kr. Den menes at have tilhørt kejserinde Poppea. Villaen viser hvordan meget velhavende romere har boet, og den er meget velbevaret, bl.a. ses flere meget velbevarede vægmalerier. Det er muligt at besøge villaen.

Villaen blev sammen med Pompeii og Herculaneum optaget på UNESCOs verdensarvsliste i 1997.

Eksterne henvisninger 

Verdensarvsområder i Italien
Byer i Campania
James Mellaart

James Mellaart (14. november 1925 i London – 29. juli 2012) var en britisk arkæolog og skribent.
Han er mest kendt for opdagelsen af og ledelsen af udgravningerne ved Çatalhöyük, men har har også arbejdet ved Hacilar.
Begge er stenalder-bopladser i Tyrkiet.

Han underviste på Istanbuls Universitet og var en overgang ansat på British Institute of Archaeology at Ankara.
Han har skrevet adskillige bøger.

Henvisning 
 Lois Pichelmann, James Mellaart , Anthropology Biography Web.

Eksterne henvisninger 

Arkæologer fra Storbritannien
Luc Leblanc

Luc Leblanc (født 4. august 1966 i Limoges) er en tidligere landevejscykelrytter fra Frankrig. Han er mest kendt for sit VM-guld i landevejsløb i 1994, men han havde også andre store sejre som to etapesejre i Tour de France (hvor han også har en fjerde, femte og sjetteplads sammenlagt) og bjergtrøjen i Vuelta a España.

Eksterne henvisninger 

 

Mandlige cykelryttere fra Frankrig
Verdensmestre i landevejsløb
Amu

Amu eller AMU har flere betydninger:

 Amu – atommasseenhed
 AMU – arbejdsmarkedsuddannelse, et uddannelsesprogram, under undervisningsministeriet
Oscar Camenzind

Oscar Camenzind (født 12. september 1971 i Schwyz) er en tidligere landevejscykelrytter fra Schweiz. Han blev verdensmester i landevejscykling i 1998 og han vandt også løb som Lombardiet Rundt (1998), Tour de Suisse (2000) og Liège-Bastogne-Liège (2001). Han stoppede sin karriere i 2004, efter at have aflagt en positiv dopingprøve i august samme år.

Hold 
 Ceramica Panaria-Vinavil (1996)
 Mapei (1997-1998)
 Lampre-Daikin (1999-2001)
 Phonak (2002-2004)

Eksterne henvisninger

Mandlige cykelryttere fra Schweiz
Verdensmestre i landevejsløb
Titus Pomponius Atticus

Titus Pomponius Atticus (født ca. 110 f.Kr., død ca. 32 f.Kr.) var en romersk eques ("ridder"), forretningsmand og patron. Han var en nær ven af den berømte retor, politiker og forfatter Marcus Tullius Cicero, som skrev mange breve til ham – disse breve blev allerede i Antikken samlet og udgivet i 16 bøger under titlen Epistulae ad Atticum ("Breve til Atticus"). Desuden tilegnede Cicero skriftet De amicitia ("Om venskab") til Atticus.

I år 85 f.Kr. flyttede Titus Pomponius pga. politiske uroligheder i Rom til Athen, hvor han boede i over 20 år, studerede græsk litteratur og epikuræisk filosofi og fungerede som pengeudlåner. Tilnavnet Atticus fik han, netop fordi han elskede Athen (som ligger i Attika) så højt.

Efter Atticus kom tilbage til Rom, afslog han flere gange at modtage politiske embeder, men udøvede alligevel indirekte indflydelse ved at støtte sine politiske venner. Han tilhørte optimaternes parti, som ønskede at bevare magten hos Senatet og var det mest konservative af de to politiske hovedgrupperinger (de andre var popularerne).

Kilder 
Den vigtigste kilde til Atticus' liv er hans ven Cornelius Nepos' biografi, der imidlertid er præget af et ønske om at fremstille Atticus i et særdeles fordelagtigt lys. Eksempelvis skriver Nepos, at da Atticus rejste fra Athen, samledes hele byens tårevædede befolkning for at tage afsked med ham. Det er tvivlsomt, om dette har hold i virkeligheden.

Personer fra Romerriget
Personer fra Romerriget der har begået selvmord
Rudy Dhaenens

Rudy Dhaenens (10. april 1961 i Deinze – 6. april 1998 i Aalst), var en belgisk landevejscykelrytter, som huskes bedst som vinder af landevejsløbet under VM i landevejscykling i 1990 i Utsunomiya, Japan.

I tillæg har han topplaceringer i Paris-Roubaix og Flandern Rundt, og en etapesejr i Tour de France.

Til ære for Dhaenens arrangeres der hvert år et løb i Nevele i Belgien.

Eksterne henvisninger

Mandlige cykelryttere fra Belgien
Verdensmestre i landevejsløb
Mario Cipollini

Mario Cipollini (født 22. marts 1967 i San Giusto di Compito, Lucca) er en tidligere italiensk cykelrytter. Han blev regnet som en af de bedste sprintere i 1990'erne.

Karriere 
Cipollini kom for alvor i rampelyset i 1989, da han vandt sin første etapesejr under Giro d'Italia. Siden den gang vandt Cipollini hvert år (med undtagelse af 1993 og 1994) yderligere etapesejre, indtil han i 2003 med sin 42. sejr overtog den gamle rekord fra Alfredo Binda. I forlængelse deraf vandt han pointkonkurrencen tre gange i Giro d'Italia.

Cipollini var også fremgangsrig i Tour de France, hvor han vandt 12 etaper mellem 1993 og 1999. I 1999 vandt han fire etaper i træk. Sit bedste år havde han utvivlsomt i 2002. Som 35 år gammel vandt han bl.a. klassikeren Milano-Sanremo, seks etaper i Giro d'Italia, og i efteråret vandt han VM i landevejscykling. 

Han stoppede sin karriere i 2005, men gjorde comeback i 2008-sæsonen for Rock Racing under Tour of California.

Eksterne henvisninger

Mandlige cykelryttere fra Italien
Verdensmestre i landevejsløb
Dalen

Dalen er en by og Tokke kommunes administrationscenter. Den ligger i Vestfold og Telemark fylke i Norge, og har 784 indbyggere . Stedet ligger ved den vestlige ende af søen Bandak og udgør enden af Telemarkskanalen.

Stedet er kendt for «eventyrhotellet» Dalen Hotel, som ligger der.

Inde i fjeldet ved Dalen ligger Tokke kraftværk. Tokkeværkerne regulerer den øverste vestre gren af Skiensvassdraget. De blev udbygget i fire etaper og stod færdig i 1979. Fra Hardangervidda og ned til Bandak er der et fald på 1000 meter.

I begyndelsen af 1900-tallet blev en række molybden-forekomster udnyttet i Telemark, blandt andet i Dalen og Bandaksli.

Eksterne henvisninger 

 Informasjon om Dalen

Byer i Vestfold og Telemark
Claude Criquielion

Claude Criquielion (født 11. januar 1957 i Lessines, Hainaut, død 18. februar 2015) var en belgisk landevejscykelrytter.

I hans aktive karriere mellem 1979-1990 vandt han løb som Clásica de San Sebastián, La Flèche Wallonne, Romandiet Rundt og Flandern Rundt. Han var også blandt de 10 bedste sammenlagt i Tour de France 5 gange, med en 5. plads som bedste placering. I 1984 blev han verdensmester i landevejscykling.

Eksterne henvisninger

Mandlige cykelryttere fra Belgien
Verdensmestre i landevejsløb
Nytårskoncerten

Nytårskoncerten er en årlig koncert med musik fra wienerklassicismen spillet den 1. januar af Wiener Philharmonikerne i Wien, Østrig i den gyldne sal i Wiener Musikverein. Koncerten transmitteres direkte til store dele af verden, og det anslås at omkring 50 millioner mennesker i 73 lande overværer koncerten.

Musik 
Til koncerten spilles der hovedsageligt wienermusik, med værker af komponister fra Strauss-familien. Disse inkluderer Johann Strauss den ældre, Johann Strauss den yngre, Josef Strauss og Eduard Strauss. Hertil kommer værker af bl.a. danske Hans Christian Lumbye.

Historie 
Koncerten blev første gang opført den 31. december 1939, men har siden anden koncert (1. januar 1941) fundet sted nytårsdag. Den første koncert blev kaldt en speciel optræden, og den eneste komponist, der blev spillet, var Johann Strauss den yngre. Dirigent var Clemens Krauss.

Dirigenter 
 Clemens Krauss, 1939, 1941–1945, 1948–1954
 Josef Krips, 1946–1947
 Willi Boskovsky, 1955–1979
 Lorin Maazel, 1980–1986, 1994, 1996, 1999, 2005
 Herbert von Karajan, 1987
 Claudio Abbado, 1988, 1991
 Carlos Kleiber, 1989, 1992
 Zubin Mehta, 1990, 1995, 1998, 2007, 2015
 Riccardo Muti, 1993, 1997, 2000, 2004, 2018, 2021
 Nikolaus Harnoncourt, 2001, 2003
 Seiji Ozawa, 2002
 Mariss Jansons, 2006, 2012, 2016
 Georges Prêtre, 2008, 2010
 Daniel Barenboim, 2009, 2014, 2022
 Franz Welser-Möst, 2011, 2013, 2023

 Gustavo Dudamel, 2017
 Christian Thielemann, 2019
 Andris Nelsons, 2020

Referencer

Eksterne henvisninger 
 Nieuwjaarsconcert

Klassisk musik
Kultur i Wien
Giuseppe Saronni

Giuseppe Saronni (født 22. september 1957 i Novara, Piemonte) er en tidligere landevejscykelrytter fra Italien.

Saronni blev professionel i 1977 og fik 193 sejre som professionel før han stoppede sin karriere i 1989, og havde mange fightere med sin ærkerival Francesco Moser. Han er også en af de mest legendariske Giro d'Italia-ryttere i historien med to sammenlagte sejre (1979 og 1983) og 24 etapesejre.

I 1982 blev Saronni verdensmester i landevejsløbet i Goodwood, England efter at have slået amerikaneren Greg LeMond i spurten. Spurten var så imponerende at han fik kælenavnet "Riffel-skuddet fra Goodwood". Han havde en sølvmedalje fra det foregående år efter at have tabt til Freddy Maertens i spurten. Saronni vandt også Lombardiet Rundt i 1982.

I 1983 vandt han nok en imponerende spurt, denne gang i Milano-Sanremo efter tre andenpladser i træk årene før. Dette blev Saronnis sidste store sejr som toprytter.

Saronni er i dag sportsdirektør for det italienske ProTour-hold Lampre-Fondital.

Eksterne henvisninger 

 

Mandlige cykelryttere fra Italien
Giro d'Italia-vindere
Verdensmestre i landevejsløb
Personer fra Novara
Coenraad Jacob Temminck

Coenraad Jacob Temminck (født 31. marts 1778 i Amsterdam, død 30. januar 1858 i Lisse) var en nederlandsk aristokrat og zoolog. Han var den første direktør for det Nationale Naturhistoriske Museum i Leiden fra 1820 til sin død.

Hans bog Manuel d'ornithologie, ou Tableau systematique des oiseaux qui se trouvent en Europe (1815) var standardværket om europæiske fugle i mange år. Han arvede en stor samling fugleeksemplarer fra sin far, der var kasserer for det Nederlandske Østindiske Kompagni.

Temminck var også forfatter til Histoire naturelle générale des Pigeons et des Gallinacées (1813-1817) og Nouveau Recueil de Planches coloriées d'Oiseaux (1820-1839), og han bidragede til pattedyrsdelen af Philipp Franz von Siebolds Fauna Japonica (1844-1850).

I løbet af det 19. århundrede fik Temminck mere end 30 dyr opkaldt efter sig, bl.a. kysseguramien (helostoma temminckii) og Temmincks skældyr (manis temminckii).

Zoologer fra Nederlandene
Ornitologer fra Nederlandene
Rebekka Guðleifsdóttir

Rebekka Guðleifsdóttir (født i 1978) er en islandsk multikunstner, der blev udnævnt af Wall Street Journal til "Web's Top Photographer" d. 29. juli 2006

Biografi 
Hun er opvokset i Gainesville, Florida, USA i alderen 4 til 11 og lever nu i Hafnarfjörður nær Reykjavík på Island og studerer kunst på Reykjavik universitet. Hun er mor til to drenge og hendes Flickr-billeder resulterede i at hun fik kontrakt på at skabe og deltage i en Toyota reklamekampagne.

Only Dreemin 
Alle Guðleifsdóttirs billeder på Flickr er ophavsretsbeskyttede, men nogle billeder blev solgt uden hendes tilladelse. Det engelske online-firma "Only Dreemin" producerede mindst 60 print af 7 af hendes billeder og solgte dem for mindst £2.500, uden hendes tilladelse. I protest uploadede Guðleifsdóttir et billede på Flickr med titlen Only Dreemin og omtalte her det ulovlige salg. Folkene bag Flickr fjernede billedet med argumentet, at brugere af Flickr ikke må "genere, misbruge, efterligne eller intimidere andre"

Referencer

Eksterne henvisninger 
 rebekkagudleifs.com  – Rebekka Guðleifsdóttirs personlige website
 _Rebekka – Rebekka Guðleifsdóttirs side på Flickr
 MySpace: Rebekka Gudleifsdóttir

Fotografer fra Island
Kviteseidvatnet

Kviteseidvatnet er en sø i Kviteseid kommune i Vestfold og Telemark fylke i Norge. Søen er en del af Telemarkskanalen, og tilhører Skiensvassdraget. Den har et areal på 13,34 km² og ligger 72 moh.; omkredsen er 26,94 km. 

Kviteseidvatnet får sine to tilløb fra vest. Dels fra den lille sø Sundkilen dels via «Straumen» fra Bandak. I øst fortsætter «Straumen» og vandet løber ud til Flåvatn. På grund af opdæmningen af Flåvatn ved Hogga sluse er det ingen højdeforskel mellem disse fire søer.

Søer i Vestfold og Telemark
Kviteseid
Præstekrave

Opslaget præstekrave har flere betydninger:
Den hvide krave, som en præst i Folkekirken bærer sammen med den sorte præstekjole, kaldes en præstekrave eller en pibekrave.
Præstekraver er en fugleslægt i familien brokfugle.
Robert Charpentier

Robert Charpentier (født 4. april 1916 i Issy-les-Moulineaux, død 28. oktober 1966) var en fransk landevejscykelrytter som vandt tre guldmedaljer ved Sommer-OL 1936.

Eksterne henvisninger 

 

Mandlige cykelryttere fra Frankrig
Vjatjeslav Jekimov

Vjatjeslav Vladimirovitj Jekimov (, ; født 4. februar 1966 i Vyborg, Leningrad oblast, Sovjetunionen) er en russisk tidligere professionel cykelrytter. Han begyndte som professionel i 1990. Størstedelen af karrieren cyklede han for US Postal/Discovery Channel Pro Cycling Team. Han deltog i og fuldførte Tour de France 15 gange, første gang i 1990, sidste gang i 2006.

OL-medaljer 
 Guld i forfølgelse, hold i Seoul i 1988
 Guld i enkeltstart i Sydney i 2000
 Guld i enkeltstart i Athen i 2004

Referencer

Eksterne henvisninger 

Mandlige cykelryttere fra Rusland
Personer fra Vyborg
Atticus

Opslaget Atticus har flere betydninger:
 Titus Pomponius Atticus – romersk forretningsmand af ridderstand
 Herodes Atticus – græsk retor og filosof
 Aulus Manlius Torquatus Atticus – romersk consul i 244 og 241 f.Kr.
 Atticus Ross – nulevende engelsk musiker og producer
Designskolen Kolding

Designskolen Kolding er en designskole i Kolding, Danmark. Skolen, der blev grundlagt i 1967, tilbyder bachelor- og kandidatuddannelse inden for mode og tekstil, industrielt design, kommunikationsdesign, accessory design og design for play (sidstnævnte udbydes kun som kandidatuddannelse). Skolen er en selvejende institution under Ministeriet for Forskning, Innovation og Videregående Uddannelse.

Uddannelsen 
Uddannelsen er opdelt i en tre-årig bacheloruddannelse og en to-årig kandidatuddannelse og tilbyder desuden Ph.d.-uddannelse og efteruddannelsesforløb.

Herudover udbyder skolen i samarbejde med Syddansk Universitet en kandidatuddannelse i Designledelse (ansøgning sker til SDU) og er vært for Copenhagen Institute of Interaction Designs (CIID) masteruddannelse i interaktionsdesign.

Historie 
Designskolen Kolding blev grundlagt i 1967 som en del af Teknisk Skole i Kolding. Senere blev skolen selvstændig og skiftede navn til Kunsthåndværkerskolen i Kolding. I 1998 skiftede skolen navn til Designskolen Kolding. Skolen fik i 2010 universitetsstatus.

Eksterne kilder/henvisninger 
 Designskolen Koldings hjemmeside 

Universiteter i Danmark
Uddannelse i Kolding
Bygninger, konstruktioner og anlæg i Kolding
Roger Pingeon

Roger Pingeon (født 28. august 1940 i Hauteville-Lompnès - 19. marts 2017) var en professionel landevejscykelrytter fra Frankrig mellem 1964 og 1974. Pingeon vandt Tour de France i 1967 og Vuelta a España i 1969. I 1969 kom Pingeon også på andenpladsen efter Eddy Merckx i Tour de France.

Tour de France 

 1965: 12. plads
 1966: 8. plads
 1967: Vinder (1 etapesejer)
 1968: 5. plads (2 etapesejere)
 1969: 2. plads (1 etapesejer)
 1972: udgik

Eksterne henvisninger

Mandlige cykelryttere fra Frankrig
Tour de France-vindere
Vuelta a España-vindere
LSV M/04

LSV M/04 står for Let StøtteVåben Model 2004 og var tænkt som det danske forsvars afløser for det lette maskingevær, LMG. Afløsningen er dog ikke sket i praksis, da LSV og det gamle LMG er to meget forskellige våben, med egne styrker og svagheder. LMG'et bruger en større kaliber (7.62 mm) hvoriod LSV'et bruger 5.56 mm. Den større kaliber i LMG'et giver større slagkraft, men samtidig større rekyl. Desuden er skudkadancen langt højere i LMG'et. Dermed er de to våben meget forskellige.
LSV'et er en videreudvikling af standardinfanterivåbenet Gevær M/95 og har da samme karaktertræk, blandt andet er kaliberen den samme, 5.56 x 45 mm NATO. LSV'et er dog bygget kraftigere, således det er muligt at afgive vedvarende salver, såkaldt bygeild, hvilket er LSV-skyttens primære opgave.

Maskingeværer